Document ID: 31970L0388

Id-Direttiva tal-Kunsill
tas-27 ta’ Lulju 1970
fuq l-approssimazzjoni tal-liġijiet ta’ l-Istati Membri dwar strumenti ta’ twissija akustika għall-vetturi bil-mutur.
(70/388/ke)
Il-Kunsill tal-Komunitajiet Ewropej.
Wara li kkunsidra it-trattat li jistabilixxi l-Komunità Ekonomika Ewropea, partikolarment l-artikolu 100 tiegħu;
Wara li kkunsidra l-proposta mil-kummissjoni;
Wara li kkunsidra l-opinjoni tal-Parlament Ewropew;
Wara li kkunsidra l-opinjoni tal-Kumitat Ekonomiku u Soċjali;
Billi l-ħtiġijiet tekniċi li l-vetturi bil-mutur għandhom jissodisfaw skond il-liġijiet nazzjonali huma assoċjati inter alia ma’ l-istrumenti ta’ twissija akustika;
Billi dawn il-ħtiġijiet ivarjaw minn stat membru għall-ieħor,waqt li huwa neċessarju li l-istati membri kollha jadottaw l-istess ħtiġijiet flimkien jew minflok ir-regoli attwali,partikolarment biex isseħħ il-proċedura ta’ approvazzjoni tip tal-kee li kienet is-suġġett tad-direttiva tal-kunsill [1] tas-6 ta’ frar 1970 dwar l-aprovazzjoni tip, għall-vetturi bil-mutur u t-trejlers tagħhom, li għandha tiġi applikata għal kull tip ta’ vettura;
Waqt lir-regoli fuq strumenti ta’ twissija akustika għandhom jinkludu mhux biss ħtiġijiet dwar it-twaħħil ta’ dawn l-istrumenti iżda wkoll ħtigijiet fuq il-kostruzzjoni ta’ l-istess strumenti;
Waqt li proċedura ta’ approvazzjoni armonizzata tippermetti ‘l kull stat membru jikkontrolla l-konfomitá tiegħu mal-ħtiġijiet komuni dwar kostruzzjoni u ttestjar u li jinforma stati membri oħra fuq is-sejbiet li saru billi jibgħat kopja taċ-ċertifikat ta’ l-approvazzjoni tip magħmul għall-kull strument ta’ twissija akustika;waqt li l-marka ta’ l-approvazzjoni tal-kee fuq kull strument mibni skond il-mudell appruvat ineħħi l-bżonn li dawn l-istrumenti jiġu kkontrollati fl-istati membri l-oħra;
Adotta din id-direttiva:
Artikolu 1
1. Kull stat membru għandu japprova kull tip ta’ strument ta’ twissija akustika li jissodisfa l-ħtiġijiet imniżżla fl-ewwel oġġett ta’ l-anness i.
2. L-istat membru li ta’ l-approvazzjoni għandu jieħu l-miżuri neċessarji biex,sakemm huwa neċessarju u jekk hemm bżonn flimkien ma’ awtoritajiet kompetenti oħra fi stati membri oħra jivverifika li l-mudelli ta’ produzzjoni huma konformi mat-tip appruvat.din il-verifikazzjoni ser tkun limitata ghal ‘spot checks’.
Artikolu 2
L-Istati Membri għandhom joħorġu marka ta’ l-approvazzjoni tip tal-KEE lill-manifattur jew lir-rappreżentant tiegħu,li jikkonforma mal-mudell li jidher fl-entrata 1.4 ta’ l-1 l-anness,għall-kull tip ta’ strument ta’ twissija akustika li huma japprovaw skond l-1 artikolu.
L-Istati Membri għadhom jieħdu kull miżuri neċessarji biex jevitaw l-użu ta’ marki li jistgħu joġolqu konfużjoni bejn strumenti ta’ twissija akustika li ġew appruvati skond l-1 artikolu u strumenti oħrajn.
Artikolu 3
1. Ebda Stat Membru ma jista’ jiprojbixxi d-dħul fis-suq ta’ strumenti ta’ twissija akustka fuq bażi ta’ kostruzzjoni jew metodi operazzjonali jekk dawn l-istrumenti ikollhom il-marka ta’ l-approvazzjoni tal-kee.
2. Iżda,din il-proviżjoni ma timpedix l-istati membru li jieħdu dawn il-miżuri dwar strumenti ta’ twissija akustika li għandhom il-marka ta’ l-approvazzjoni jekk dawn ma jikkonformawx mal-protijp appruvat.
L-Istat li jagħmel dan għandu jinfroma l-istati membri l-oħra u l-kummissjoni fuq il-miżuri li ttieħdu,u jispeċifika r-raġunijiet li wasslu għal din id-deċiżjoni.il-proviżjonijiet tal-5 artikolu japplikaw ukoll.
Skond it-tifsir ta’ l-ewwel subparagrafu, ikun hemm nuqqas ta’ konformità mal-prototip approvat, jekk l-għola u l-inqas limitu speċifikati fl-entrata 1.2.1.6 ta’ l-anness ma jiġux osservati.
Artikolu 4
L-awtoritajiet kompetenti ta’ kull stat membru għandhom jibagħtu kopja taċ-ċertifikat ta’ approvazzjoni ta’ kull tip ta’ strument ta’ twissija akustika li huma japprovaw jew jirrifjutaw lill-awtoritajiet kompetenti ta’ l-istati membri l-oħra f’perijodu ta’ xahar.
Artikolu 5
1. Jekk l-istat membru li ta l-approvazzjoni tal-kee isib li numru ta’ strumenti ta’ twissija akustika li għandhom l-istess marka ta’ approvazzjoni ma jikkonformawx mat-tip li huwa approva,għandu jieħu l-miżuri neċessarji biex jiżgura li l-mudelli ta’ produzzjoni jikkonformaw mat-tip appruvat.l-awtoritajiet kompetenti ta’ dak l-istat għandhom jgħarrfu lill-awtoritajiet ta’ l-istati membri l-oħra fuq il-miżuri li ttieħdu li jistgħu,jekk hemm bżonn,iwasslu ghall-kanċellazzjoni ta’ l-approvazzjoni tal-kee.l-awtoritajiet imsemmija għandhom jieħdu l-istess miżuri jekk jiġu mgħarrfa mill-awtoritajiet kompetenti ta’ stati membri oħra fuq nuqqas ta’ konformitá.
2. L-awtoritajiet kompetenti ta’ l-istati membri għandhom jgħarrfu ‘l xulxin fuq kull kanċellazzjoni ta’ l-approvazzjoni tal-kee u fuq ir-raġunijiet li wasslu biex jittieħdu dawn il-miżuri fi żmien xahar,
3. Jekk l-istat membru li ta l-approvazzjoni tip tal-kee ma jaqbilx man-notifika ta’ nuqqas ta’ konformitá mwassla lilu l-istati membri kkonċernati għandhom jaslu ghal arranġament bejniethom fuq il-kwistjoni.il-kummissjoni għandha tkun infurmata,u fejn hemm bżonn għandha tkun konsultata biex jintlaħaq ftehim.
Artikolu 6
Kull deċiżjonijiet meħuda skond ir-regoli adottati fl-implimentazzjoni ta’ din id-direttiva u li tiċħad jew tikkanċella l-approvazzjoni ghal strumenti ta’ twissija akustika jew li tipprojbixxi d-dħul fis-suq u l-użu ta’ l-istess strumenti għandha tiddikjara r-raġunijet li wasslu għal dan.il-parti kkonċernata tkun mgħarrfa, bid-deċiżjoni u bir-rimedji li jistgħu isiru skond il-liġijiet fis-seħħ fl-istat membru u bil-limiti taż-żmien fejn ikunu jistgħu isiru dawn ir-rimedji.
Artikolu 7
Ebda stat membru ma’ jista’ jonqos li jagħti l-approvazzjoni tip tal-kee jew l-approvazzjoni tip nazzjonali lill-vettura speċifika fuq bażi ta’ l-istrument ta’ twissija akustika tagħha jekk dan ikollu il-marka tal-approvazzjoni tal-kee u jekk dan huwa mqiegħed skond il-ħtiġijiet imniżżla fit-2 entrata ta’ l-1 l-anness.
Artikolu 8
Għall-għanijiet ta’ din id-direttiva,’’ vettura ’’ tfisser kull vettura bil-mutur magħmula bi ħsieb li tintuża fit-triq,b’bòdy jew migħajr,li għandha ta’ linqas erba’ roti u veocitá massima iżjed minn 25 km/h, b’eċċezzjoni għall-vetturi li jaħdmu fuq binarji,trekters u makkinarju ieħor ta’ l-agrikoltura u vetturi ta’ xogħolijiet pubbliċi.
Artikolu 9
L-emendi li jridu jsiru biex jaġġustaw il-ħtiġijiet ta’ l-1 u t-2 l-annessi biex jitqies il-progress tekniku għandhom jiġu adottati skond il-proċedura mniżżla fl-artikolu 13 tad-direttiva tal-kunsill tas-6 ta’ frar 1970 fuq l-approssimazzjoni tal-liġijiet ta’ l-istati membri dwar l-approvazzjoni tip ta’ vetturi bil-mutur u t-trejlers tagħhom.
Artikolu 10
1. L-Istati Membri għandhom jimplimentaw il-proviżjonijiet li jinkludu il-ħtiġijiet li hemm bżonn biex jikkonformaw ma’ din id-direttiva sa tmintax il-xahar minn notifika tagħha u għandhom jinfurmaw lill-kummissjoni b’dan.
2.l-Istati Membri għandhom jiżguraw li lill-kummissjoni jikkomunikawla t-testi tal-proviżjonijiet prinċipali tal-liġi nazzjonali li huma jadottaw fil-qasam li jaqa’ taħt din id-direttiva.
Artikolu 11
Din id-direttiva hija ndirizzata lill-istati membri.
Magħmula fi Brussell fis-27 ta’ lulju 1970.

Labels: 7
8
15
20